阿毘達磨發智論
註釋與引用

↑  符秦僧伽提婆譯《阿毘曇八犍度論》：「彼一心。云何興。云何衰。云何住若干。答曰。興者生。衰者無常。住若干老也。」
隋朝真諦譯《阿毘達磨俱舍釋論·分別根品》：「《發慧論》中說：於一心中。何法名生。謂初起。何法名滅。謂死。何法名住異。謂老。」
唐朝玄奘譯《阿毘達磨發智論》：「一剎那中。云何起。答生。云何盡。答無常。云何住異。答老。」
↑  北涼浮陀跋摩譯《阿毘曇毘婆沙論》：「此經名《智慧基本》。問曰。何故名智慧基本。答曰。諸究竟智皆出此經。故名基本。復次此經名《安智足處》。諸究竟智皆因此經而得成立。是故名安智足處。」
↑  《大毘婆沙論》：「問何故此論名《發智》耶。答諸勝義智。皆從此發此為初基。故名發智。復次此論應名《智安足處》。諸勝義智此為根本依此而立。是故名為智安足處。復次諸勇健智此最能發。發勇智緣故名發智。復次諸智彼岸依此能到故名發智。開發諸法自相共相。無有能如此論者故。復次世出世智。皆依此發智之妙門故名發智。」
↑  僧伽跋澄譯尸陀槃尼《鞞婆沙論》：「彼尊者迦旃延子。過去佛法中。以願智觀一向略。作揵度品數立章門。於中種種不相似立雜揵度。說結立結揵度。說智立智揵度。說行立行揵度。說四大立四大揵度。說根立根揵度。說定立定揵度。說見立見揵度。」
↑  道安《出三藏記集·阿毘曇序》：「佛般涅槃後迦旃延(義第一)。以十部經浩博難究。撰其大法為一部八犍度四十四品也。」
↑  水野弘元《巴利論書解說·八、發趣論》之附記。
↑  山田龍城<有部ガンダーラ系論書の特色 發智「四十二章」の課題〉，《日本佛教學會年報》第22號，1957年。
西義雄《阿毘達摩佛教の研究》，東京國書刊行會，1975年。
桝田善夫<初期有部阿毘達磨佛教の状況（上）>，《佛教大學佛教文化研究所所報》，1987年。
↑  
迦多衍尼子《阿毘達磨發智論》：「頗有一智知一切法耶？答：無，若此智生一切法非我。此智何所不知？答：不知自性，及此相應、俱有諸法。」
《大毘婆沙論》：「問：何故作此論？答：為止他宗顯己義故。謂或有執：『心心所法能了自性』，如大眾部。……或復有執：『心心所法能了相應』，如法密部。……或復有執：『心心所法能了俱有』，如化地部。或復有執：『補特伽羅能了諸法』，如犢子部。……為止如是他宗異執，顯自所說：『諸心心所，不了自性、相應、俱有，補特伽羅性不可得。』故作斯論。」
↑  
符秦僧伽跋澄譯《鞞婆沙論》：「問曰。何以故彼作經者（迦旃延子）立此經（阿毘曇八犍度論）。答曰。……或以三事故。增益智故。開意故。離計人故。……離計人者。誦爾所阿毘曇前句後何。如是四句不說計人。一切中說無我行。非眾生、非命、非長養、非士。空淨聚也。以三事益智、開意、離計人故作此經。」
北涼浮陀跋摩譯《阿毘曇毘婆沙論》：「復次以三因緣故。尊者迦旃延子造作此經（阿毘曇八犍度論）。一為增益智故。二為開覺意故。三為斷我人故。……斷我人者。彼尊者造阿毘曇經。未曾說有我人。於一切處常說無我無人。以如是等眾因緣故。彼尊者造阿毘曇經。」
玄奘譯《阿毘達磨大毘婆沙論》：「復次尊者（迦多衍尼子）以三因緣制造此論（阿毘達磨發智論）。一為增益智故。二為開覺意故。三為遮計我故。……遮計我者。尊者所造阿毘達磨。未曾說有補特伽羅。恒顯諸行空。無有我。以如是等種種因緣。故彼尊者制造此論。」
↑  
迦多衍尼子《阿毘達磨發智論》：「云何世第一法。答：若心心所法為等無間入正性離生。是謂世第一法。有作是說。若五根為等無間入正性離生。是謂世第一法。」
《大毘婆沙論》：「『有作是說。若五根為等無間入正性離生。是謂世第一法。』問誰作此說。答是舊阿毘達磨者說。……有說。此是犢子部宗。彼部師執世第一法信等五根以為自性。」
↑  
後漢安世高譯《阿毘曇五法行經》：「所念法為何等。若所念法。意共俱。是為何等。痛、想、行、痒，念、欲、是意、定、黠。信、進、計、念、貪、不貪、善本、惡本、不分別本。一切結、縛、使、腦、從起。所黠、所見、所要。亦所有如是法。意共俱。是名為意所念法。」

《阿毘達磨品類足論·辯五事品》：「心所法云何。謂若法心相應。此復云何。謂受、想、思、觸、作意、欲、勝解、念、定、慧、信、勤、尋、伺。放逸、不放逸、善根、不善根、無記根。一切結、縛、隨眠、隨煩惱、纏。諸所有智、諸所有見、諸所有現觀。復有所餘如是類法與心相應。總名心所法。」
↑  迦多衍尼子《阿毘達磨發智論》：「云何相應因，答受與受相應法，為相應因；受相應法與受，為相應因。想、思、觸、作意、欲、勝解、念、三摩地。慧與慧相應法，為相應因；慧相應法與慧，為相應因。是謂相應因。」
↑  
世友《阿毘達磨界身足論》：「有十大地法。十大煩惱地法。十小煩惱地法。五煩惱。五見。五觸。五根。五法。六識身。六觸身。六受身。六想身。六思身。六愛身。」劉宋時譯世友《眾事分阿毘曇論·分別七事品》：「十八界。十二入。五陰。五盛陰。六界。十大地法。十煩惱大地法。十小煩惱大地法。五煩惱。五觸。五見。五根。五法。六識身。六觸身。六受身。六想身。六思身。六愛身。」二者均無十大善地法。
↑  
世友《阿毘達磨品類足論·辨七事品》：「十八界、十二處、五蘊、五取蘊、六界。十大地法。十大善地法。十大煩惱地法。十小煩惱地法。五煩惱、五觸、五見、五根、五法。六識身。六觸身。六受身。六想身。六思身。十大地法云何。謂受、想、思、觸、作意、欲、勝解、念、定、慧。十大善地法云何。謂信、勤、慚、愧、無貪、無瞋、輕安、捨、不放逸、不害。十大煩惱地法云何。謂不信、懈怠、失念、心亂、無明、不正知、非理作意、邪勝解、掉舉、放逸。十小煩惱地法云何。謂忿、恨、覆、惱、嫉、慳、誑、諂、憍、害。五煩惱云何。謂欲貪、色貪、無色貪、瞋、癡。……五法云何。謂尋、伺、識、無慚、無愧。……」
↑  
《大毘婆沙論》：「大地法有十種。一受。二想。三思。四觸。五欲。六作意。七勝解。八念。九三摩地。十慧。大煩惱地法亦有十種。一不信。二懈怠。三放逸。四掉舉。五無明。六忘念。七不正知。八心亂。九非理作意。十邪勝解。此二種大地法。名雖二十體唯十五。……謂大煩惱地法中忘念即大地法中念。不正知即彼慧。心亂即彼三摩地。非理作意即彼作意。邪勝解即彼勝解。……小煩惱地法有十種。一忿。二恨。三覆。四惱。五諂。六誑。七憍。八慳。九嫉。十害。大善地法有十種。一信。二精進。三慚。四愧。五無貪。六無瞋。七輕安。八捨。九不放逸。十不害。大不善地法有五種。一無明。二惛沈。三掉舉。四無慚。五無愧。大有覆無記地法有三種。一無明。二惛沈。三掉舉。大無覆無記地法有十種。即前大地受等十法。」
↑  
龍樹《大智度論》：「煩惱名一切結使。結有九結。使有七。合為九十八結。如《迦旃延子阿毘曇》義中說。十纏九十八結為百八煩惱。《犢子兒阿毘曇》中結使亦同。纏有五百。」
↑  
《阿毘達磨品類足論》：「云何見苦所斷。謂若意處。隨信隨法行苦現觀邊忍所斷。此復云何。謂見苦所斷。二十八隨眠相應意處。云何見集所斷。謂若意處隨信隨法行集現觀邊忍所斷。此復云何。謂見集所斷十九隨眠相應意處。云何見滅所斷。謂若意處隨信隨法行滅現觀邊忍所斷。此復云何。謂見滅所斷十九隨眠相應意處。云何見道所斷。謂若意處隨信隨法行道現觀邊忍所斷。此復云何。謂見道所斷二十二隨眠相應意處。云何修所斷。謂若意處。學見迹修所斷。此復云何。謂修所斷十隨眠相應意處。及不染污有漏意處。」「此九十八隨眠。幾見所斷。幾修所斷。答八十八見所斷。十修所斷。」
迦多衍尼子《阿毘達磨發智論》：「九十八隨眠中。二十八見所斷。十修所斷。餘若異生。斷修所斷。世尊弟子。斷見所斷。」《大毘婆沙論》：「九十八隨眠中二十八見所斷。謂有頂前四部。十修所斷。謂三界修所斷部。餘若異生斷修所斷。世尊弟子斷見所斷。謂下八地前四部。問若二十八見所斷。十修所斷。餘不定者。《品類足論》何故說九十八隨眠中八十八見所斷十修所斷耶。答此文是了義。彼文是不了義。……」
↑  
《大毘婆沙論》：「聖者見道現在前時。斷見所斷。後若修道現在前時。斷修所斷。異生修道現在前時。總斷五部。以諸異生不能分別五部差別。唯能總斷。」
↑  《大毘婆沙論》卷1：「問誰造此論？答：佛世尊。所以者何？以一切種所知法性甚深微妙。非佛世尊，一切智者，誰能究竟等覺開示。……問：若爾，此論何故傳言，尊者迦多衍尼子造？答：由彼尊者受持演說，廣令流布。是故此論名稱歸彼，然是佛說。」
↑  《大毘婆沙論》：「阿毘達磨藏義。應以十四事覺知。謂六因、四緣、攝、相應、成就、不成就。若以如是十四事。覺知阿毘達磨無錯謬者。名阿毘達磨師。非但誦持文者。有餘師說。應以七事覺知阿毘達磨藏義。謂因善巧、緣善巧、自相善巧、共相善巧、攝不攝善巧。相應不相應善巧、成就不成就善巧。若以如是七事覺知阿毘達磨無錯謬者。名阿毘達磨師。非但誦持文者。」
↑  《說一切有部為主的論書與論師之研究》：「說到『發智論』的組織形式──八蘊，在玄奘所譯的五論中，也是看不出淵源的。然從上座系阿毘達磨論去考察，顯然的並非創作。如『舍利弗阿毘曇論』「問分」，有「根品」與「大品 」；「非問分」及「緒分」中，有「智品」、「定品」、「煩惱品」等。這都是隨類纂集，名為 施設──「假」。又六論中的『施設論』，起初以「世間施設」為主，又集成「結施設」、「業施設」等。從『舍利弗阿毘曇論』與『施設論』的品目，發見了『發智論』八蘊名目的來源。「見」為類集的品目，可能出於『施設論』的八品之中。七蘊以外，別立「雜蘊」（「雜犍度」），可說受了毘奈耶──律藏的影響。這與律藏的組為種種犍度（又稱為「法」或「事」），又別立「雜犍度」一樣。」
↑  


《阿毘達磨發智論》《阿毘曇八犍度論》

已見者能見。已見及不見。不見者不見。不見及已見。視者視時視。不視時亦視。不視者亦視。不視視亦視。

不應害梵志。亦復不應捨。若害彼或捨。俱世智所訶。不應捶婆羅門。亦不放婆羅門。不是捶婆羅門。亦不是放婆羅門。

逆害於父母。王及二多聞。誅國及隨行。無礙過梵志。捐捨於父母。亦王及二學。捨邦土翼從。無礙過梵志。

逆害於父母。王及二多聞。除虎第五怨。是人說清淨。捐捨於父母。亦王及二學。已害於五虎。彼謂之清淨。

勝已不復勝。已勝無所隨。佛所行無邊。無迹由何往。若已盡不生。已盡不將隨。彼佛無量行。無迹何迹將。

諸網不可布。愛無何所將。佛所行無邊。無迹由何往。若叢染枝灑。無愛可將隨。彼佛無量行。無迹何迹將。

已壞車斷索。流注及隨行。度塹於世間。唯佛稱梵志。已截繩束高。亦意等相依。覺為已度塹。彼是世梵志。

一本二洄洑。三垢五流轉。大海十二嶮。牟尼皆已度。一本二展轉。三垢五彌廣。諸海十二轉。文尼度沃焦。

不信不知恩。斷密無容處。恒希望變吐。是最上丈夫。不信不往知。若那羅斷際。害婬捨離婬。彼是無上士。

三十六駛流。意所引增盛。惡見者乘御。分別著所依。諸三十六水。意流有倍。　順流二見。　由婬覺出。

棄身惡行。　及語惡行。　棄意惡行。　及餘過失。棄身惡行。　及口惡行。　棄意惡行。　諸穢雜想。

汝於所見聞。唯有所見聞。及於所覺知。唯有所覺知。由汝唯有故。無此彼近遠。亦無二中間。便至苦邊際。如鬘童子。見見有足、聞聞足。知知足、識識足。如非此、如非此者。如非彼、如非彼者。如非下、非上。非兩中間。此是苦邊。

醫泥及謎泥。蹋鋪達鞢鋪。勿希應喜寂。遍離至苦邊。磨舍，兜舍。僧貰磨。薩披多羅毘比栗多。此是苦邊。

知身如聚沫。亦覺同陽焰。斷魔花小花。不見死王使。知身如聚沫。覺法如野馬。斷魔華小華。不往見死王。

觀住覺近遠。應喜諸業無。知世有興衰。善心普解脫。守堂若彼此。諸覺喜足我。知世間興衰。善心盡解脫。

雖脫而墜墮。饕餮復來還。得安仍樂樂。乘樂至樂所。脫若墮已墮。貪餮復來還。已逮安隱處。樂往至樂所。

無根於地界。無葉亦無枝。彼雄猛脫縛。誰復應譏毀。若無根無皮。葉無況有枝。彼猛縛解脫。誰堪能誹謗。
↑  
唐朝玄奘譯《阿毘達磨發智論》：「逆害於父母。王及二多聞。誅國及隨行。無礙過梵志。逆害於父母。王及二多聞。除虎第五怨。是人說清淨。」「不信不知恩。斷密無容處。恒希望變吐。是最上丈夫。」符秦僧伽提婆譯《阿毘曇八犍度論》：「捐捨於父母。亦王及二學。捨邦土翼從。無礙過梵志。捐捨於父母。亦王及二學。已害於五虎。彼謂之清淨。」「不信不往知。若那羅斷際。害婬捨離婬。彼是無上士。」《大毘婆沙論》：「伽他納息所有義趣。如文易了故不復釋。」
↑  無著《大乘阿毘達磨集論》：「何等祕密決擇？謂說餘義名句文身，隱密轉變，更顯餘義。如契經言。『逆害於父母。王及二多聞。誅國及隨行。是人說清淨。』又契經言。『不信不知恩。斷密無容處。恒食人所吐。是最上丈夫。』又契經言。『覺不堅為堅。善住於顛倒。極煩惱所惱。得最上菩提。』又契經言。『菩薩摩訶薩成就五法。施波羅蜜多速得圓滿。何等為五。一者增益慳悋法性。二者於施有倦。三者憎惡乞求。四者無暫少施。五者遠離於施。』又契經言。『菩薩摩訶薩成就五法名梵行者。成就第一清淨梵行。何等為五。一者常求以欲離欲。二者捨斷欲法。三者欲貪已生即便堅執。四者怖治欲法。五者二二數會。』」
↑  印順〈淫欲為道〉：「經上所說的『五法』，如依文解說，那是一、求從淫欲中離欲的法門；二、不取一般的斷 欲法門；三、如欲貪生起了，要一直堅持下去；四、厭惡對治貪欲的法門；五、男女一再的交合。『佛法』本是修『離欲梵行』的，而所引經說恰好相反，不用斷欲，反而稱為『第一清淨梵行』。這類不合佛法正道的語言，如「逆害於父母 ，王及二多聞，誅國及隨行，是人說清淨」等（『集論』卷七），應怎樣去解說？無著在『集論』（卷六）中，又稱之為轉變秘密。意思說：語句隱密，不能依通常的文義去解說，要轉變為反面的別解，才不致於誤會。……無著、世親的時代，『以欲離欲』的法門已開始流行，這就是無上瑜伽男女和合的密法。這一秘密法門，早期的偶然流露，在正常的佛法中，還不能被容忍， 所以無著作了這樣的抉擇——秘密的不了義說。」收入《華雨集》第4冊。